|  |  |
| --- | --- |
| **Public Service Description** | |
| 1. **Public Service Title** | **ΕΘΝΙΚΟ ΣΥΣΤΗΜΑ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ (ΕΣΗΔΗΣ)** |
| 1. **Public Organization** | **Γενική Γραμματεία Εμπορίου** |
| 1. **Service Description** | Ηλεκτρονική Διαγωνιστική Διαδικασία Δημοσίων Συμβάσεων μέσω της πλατφόρμας του ΕΣΗΔΗΣ για δημόσιες προμήθειες, από την οπτική γωνία του χειριστή της Αναθέτουσας Αρχής.  Το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ) συστάθηκε με τον ν.4155/13 σύμφωνα με το οποίο «ο*ι Αναθέτουσες Αρχές υποχρεούνται … να χρησιμοποιούν αποκλειστικά το ΕΣΗΔΗΣ σε όλα τα στάδια της διαδικασίας ανάθεσης συμβάσεων … δηλαδή από την υποβολή του αιτήματος μέχρι την υπογραφή και την εκτέλεση των συμβάσεων αυτών με προϋπολογισμό ανώτερου των εξήντα χιλιάδων (60.000) ευρώ, μη συμπεριλαμβανομένου του Φ.Π.Α*» (άρθρο 3 του ν.4155/13). |
| 1. **Describe delivery channels for the public service** | Η επικοινωνία μεταξύ Αναθέτουσας Αρχής και οικονομικού φορέα γίνεται μόνο μέσω της πλατφόρμας του ΕΣΗΔΗΣ:  <https://ebs.eprocurement.gov.gr/OA_HTML/RF.jsp?function_id=28716&resp_id=-1&resp_appl_id=-1&security_group_id=0&lang_code=EL&params=xip-RWR1xGOiZKBMXlCXKw&oas=wWwq_WEwrmXFaRamBCUPzg>.. |
| 1. **Describe External Services, consumed by the Public Service** | Η παρεχόμενη ηλεκτρονική υπηρεσία απευθύνεται σε οικονομικούς φορείς και προσφέρει:   * Εύκολη πρόσβαση στην πληροφορία (ενεργοί διαγωνισμοί, πρόσβαση στα τεύχη διακήρυξης), * Ηλεκτρονική διαδικασία της διαγωνιστικής διαδικασίας δίχως να απαιτείται η φυσική παρουσία κατά τα στάδια της ανωτέρω διαδικασίας, * Παροχή υπηρεσιών χρονοσήμανσης στο σύστημα, * Προσδιορισμός της διαδικασίας υποβολής και διακίνησης των ηλεκτρονικών εγγράφων και δεδομένων, * Προσδιορισμός των δικαιωμάτων των χρηστών του συστήματος και η πολιτική ασφαλείας αυτού, * Ορισμός των όρων αυθεντικότητας της προέλευσης και ακεραιότητας του περιεχομένου.   **Δυνατότητες Βελτίωσης Διαλειτουργικότητας του ΕΣΗΔΗΣ**  **(Α)**  Κατά το στάδιο κατακύρωσης  Η Αναθέτουσα Αρχή προκειμένου να κατακυρώσει ένα δημόσιο έργο/μελέτη/υπηρεσία/προμήθεια καλεί τον «προσωρινό ανάδοχο» να υποβάλλει φάκελο «Δικαιολογητικών Κατακύρωσης» ο οποίος αποτελείται από:  (α) έγγραφα που εκδίδουν διάφοροι φορείς του Δημοσίου (φορολογική και ασφαλιστική ενημερότητα, έκδοση πιστοποιητικού από ΓΕΜΗ, Πρωτοδικείο, Επιμελητήρια κ.α) και  (β) ψηφιακά υπογεγραμμένα έγγραφα που παράγει ο ίδιος ο «προσωρινός ανάδοχος».  Εάν στο στάδιο αυτό, η πλατφόρμα του ΕΣΗΔΗΣ διαλειτουργούσε με φορείς του Δημόσιου που εκδίδουν τα απαιτούμενα για την κατακύρωση δικαιολογητικά, τότε η Αναθέτουσα Αρχή - γνωρίζοντας το ΑΦΜ του «προσωρινού αναδόχου» - θα είχε άμεσα την δυνατότητα έκδοσης:   * Φορολογικής ενημερότητας από το ΑΑΔΕ, * Ασφαλιστικής ενημερότητας από τον ΕΦΚΑ, * Πιστοποιητικού ΓΕΜΗ, * Πιστοποιητικών Πρωτοδικείου, * Πιστοποιητικών εγγραφής από Επιμελητήρια κ.α.   Έτσι επιτυγχάνεται:   * Μείωση της γραφειοκρατίας, * Ελάφρυνση/ μείωση φόρτου εργασίας του οικονομικού φορέα, * Μείωση του διοικητικού κόστους, * Απλοποίηση της διαγωνιστικής διαδικασίας, γεγονός που την καθιστά πιο ευέλικτη και προσιτή προς τις μικρομεσαίες επιχειρήσεις.   **(Β)**  Ο οριζόμενος χειριστής της Αναθέτουσας Αρχής οφείλει:   * Να συμπληρώσει όλες τις μάσκες του ΕΣΗΔΗΣ με τα απαραίτητα στοιχεία που αφορούν τον διαγωνισμό (τίτλος, αντικείμενο έργου, προϋπολογισμός, κριτήριο ανάθεσης, είδος παροχής υπηρεσιών, ημέρες ισχύος της προσφοράς, καταληκτική ημερομηνία υποβολής προσφορών), * Να αναρτήσει ηλεκτρονικά το τεύχος διακήρυξης και τα συνοδευόμενα με αυτό έγγραφα, * Να επικοινωνεί, μέσω της πλατφόρμας, με τους οικονομικούς φορείς, σε όλα τα στάδια της διαγωνιστικής διαδικασίας, * Να αναρτά όλες τις απαντήσεις της Αναθέτουσας Αρχής επί των ερωτημάτων που αποστέλλουν οι οικονομικοί φορείς καθώς και κάθε άλλο έγγραφο ή επιστολή ή απόφαση απαιτείται σε κάθε στάδιο της διαγωνιστικής διαδικασία, * Να παραλαμβάνει και να αποθηκεύει προς αξιολόγηση τις προσφορές των οικονομικών φορέων (δικαιολογητικά συμμετοχής – τεχνική προσφορά –οικονομική προσφορά) καθώς και των δικαιολογητικών κατακύρωσης του «προσωρινού αναδόχου», * Να αποκλείει – μετά από απόφαση του αρμόδιου οργάνου - από την διαγωνιστική διαδικασία τους οικονομικούς φορείς που δεν ικανοποιούν τους όρους και τις απαιτήσεις που ορίζονται στο τεύχος διακήρυξης.   Το ΕΣΗΔΗΣ παρέχει:   * Υπηρεσία Χρονοσήμανσης καθώς και * Ηλεκτρονική ενημέρωση για την αποστολή ερωτημάτων από τους οικονομικούς φορείς περί του τεύχους διακήρυξης   **Μείωση φόρτου εργασίας μέσω ανάπτυξης της διαλειτουργικότητας**  Ο χειριστής του διαγωνισμού, βάσει θεσμικού πλαισίου, οφείλει να αναρτά και να καταχωρεί τον διαγωνισμό και σε άλλα πληροφοριακά συστήματα πέραν του ΕΣΗΔΗΣ, όπως στο Διαύγεια, ΚΗΜΔΗΣ, ΟΠΣ, ΠΣΥΠΟΔΕ. Αυτό έχει ως αποτέλεσμα ο χειριστής να υποβάλλεται σε μία σειρά επαναλαμβανόμενης/πολλαπλής/ χρονοβόρας καταχώρησης πεδίων (τίτλος έργου, αντικείμενο σύμβασης, προϋπολογισμός (στο Διαύγεια καταχωρείται με ΦΠΑ ενώ στο ΚΗΜΔΗΣ χωρίς ΦΠΑ), είδος παρεχόμενης υπηρεσίας, cpv) για κάθε ένα από τα ανωτέρω συστήματα και σε κάθε ένα στάδιο διαγωνιστικής διαδικασίας (δημοσίευση τεύχους - στάδιο δικ. συμμετοχής+τεχνική προσφορά- στάδιο οικονομικής προσφοράς - στάδιο κατακύρωσης).  Η ύπαρξη διαλειτουργικότητας μεταξύ αυτών των συστημάτων θα μείωνε δραστικά και θα απλοποιούσε την διαγωνιστική διαδικασία. Ωφέλιμο για την υλοποίηση αυτής της δράσης θα ήταν η ύπαρξη ενός συστημικού αριθμού ο οποίος θα «χαρακτήριζε» κάθε διαγωνισμό και η εισαγωγή αυτού σε κάθε ένα από τα ανωτέρω πληροφοριακά συστήματα θα έφερνε προσυμπληρωμένες φόρμες (τίτλος έργου, αντικείμενο σύμβασης, προϋπολογισμός έργου, είδος παρεχόμενης υπηρεσίας, cpv κ.α.). Έτσι ο χειριστής, με τη σειρά του, θα συμπλήρωνε μόνο τα δεδομένα που θα απαιτούνταν επιπλέον από κάθε ένα από τα πληροφοριακά συστήματα (Διαύγεια, ΚΗΜΔΗΣ, ΟΠΣ, ΠΣΥΠΟΔΕ). |
| 1. **Describe the Service Workflow** | **Στάδιο κατακύρωσης**  Παραδοχές:  (α) Αναθέτουσα Αρχή (εφεξής Α.Α.) διενεργεί ανοικτό διαγωνισμό ο οποίος έχει λάβει συστημικό αριθμό από το ΕΣΗΔΗΣ «11111» και βρίσκεται στο στάδιο της κατακύρωσης.  (β) το ΕΣΗΔΗΣ διαλειτουργεί με:   * TAXIS, * ΑΑΔΕ, * ΕΦΚΑ, * ΓΕΜΗ, * Πρωτοδικείο, * Επιμελητήρια.   (γ) **Master Key** θεωρούμε το **ΑΦΜ** του «προσωρινού Αναδόχου».  Μετά την ανάδειξη του «προσωρινού Αναδόχου»,  (1) ο χειριστής της Α.Α. συνδέεται στην πλατφόρμα του ΕΣΗΔΗΣ, στον διαγωνισμό «11111», στη μάσκα «Έκδοση Δικαιολογητικών Κατακύρωσης».  (2) Στο πεδίο «TAXIS» καταχωρεί το ΑΦΜ του «προσωρινού αναδόχου» και πατάει το κουμπί «Έλεγχος».  (3) Μετά από μερικά δευτερόλεπτα θα λαμβάνει σε ένα διπλανό πεδίο την επωνυμία της εταιρείας, μέσω του TAXIS.  (4) Κατόπιν στο πεδίο «ΑΑΔΕ», ο χειριστής της Α.Α. καταχωρεί το ΑΦΜ του «προσωρινού αναδόχου» καθώς και ένα υπηρεσιακό e-mail (xxxxxx@mou.gr) και αποστέλλει αίτημα προς το Γραφείο ΑΑΑΑ της Δ/νσης ΒΒΒΒ της ΑΑΔΕ περί έκδοσης φορολογικής ενημερότητας για το εν λόγω ΑΦΜ.  (5) Το Γραφείο ΑΑΑΑ της Δ/νσης ΒΒΒΒ της ΑΑΔΕ, λαμβάνει το εν λόγω αίτημα και αποστέλλει στο υπηρεσιακό e-mail την έκδοση φορολογικής ενημερότητας για το εν λόγω ΑΦΜ σε αρχείο .pdf.  (6) Ο χειριστής της Α.Α. αναρτά το εν λόγω αρχείο στην πλατφόρμα του ΕΣΗΔΗΣ, στη μάσκα «Δικαιολογητικά Κατακύρωσης».  Ο χειριστής της Α.Α. επαναλαμβάνει τις κινήσεις (4), (5) και (6) για τα πεδία «ΕΦΚΑ», «ΓΕΜΗ», «ΕΠΙΜΕΛΗΤΗΡΙΟ …» και «ΠΡΩΤΟΔΙΚΕΙΟ», οπότε - ως Αναθέτουσα Αρχή - αναρτά ηλεκτρονικά τα σχετικά έγγραφα που εκδίδονται από το Δημόσιο Τομέα.  Ο «προσωρινός Ανάδοχος», από την πλευρά του, αναρτά στη μάσκα «Δικαιολογητικά Κατακύρωσης» τα έγγραφα που παράγει ο ίδιος (παρουσίαση της εταιρείας, τεχνική προσφορά, πίνακας κυριοτέρων έργων κ.α.), ψηφιακά υπογεγραμμένα.  Τέλος, η Α.Α. αξιολογεί και ελέγχει εάν το σύνολο των δικαιολογητικών κατακύρωσης ικανοποιούν τους όρους και τις απαιτήσεις του τεύχους διακήρυξης.  (7Α) Σε περίπτωση που είναι **θετική** η έκβαση της διαγωνιστικής διαδικασίας, ο χειριστής της Α.Α. πατάει το κουμπί «Κατακύρωση» και ολοκληρώνεται η διαγωνιστική διαδικασία.  (7Β) Σε περίπτωση που απαιτούνται περαιτέρω **διευκρινίσεις** ο χειριστής της Α.Α. αναρτά επιστολή στον οποία η Α.Α. παρέχει προθεσμία ΥΥΥ ημερών, προκειμένου να υποβάλλουν τα συμπληρωματικά στοιχεία.  (7Γ) Σε περίπτωση που είναι **αρνητική** η έκβασης της διαγωνιστικής διαδικασίας, ο χειριστής της Α.Α. αποκλείει τον εν λόγω «προσωρινό Ανάδοχο» από την διαγωνιστική διαδικασία. |
| 1. **Describe any other useful information** | Η διαγωνιστική διαδικασία των δημοσίων προμηθειών μέσω πληροφοριακών συστημάτων αποτελεί την 20η βασική δημόσια ηλεκτρονική υπηρεσία η οποία παρέχεται προς τους οικονομικούς φορείς.  Οι δημόσιες συμβάσεις συνιστούν σημαντικό τομέα της οικονομικής δραστηριότητας των κυβερνήσεων, δεδομένου ότι είναι άρρηκτα συνδεδεμένες και αλληλένδετες με την οικονομική ανάπτυξη και την ευημερία κάθε χώρας. Τα οφέλη που συνοδεύουν την αξιοποίηση των Τεχνολογιών Πληροφορικής και Επικοινωνιών (ΤΠΕ) στη διαγωνιστική διαδικασία είναι η μείωση του διοικητικού κόστους, η μείωση της γραφειοκρατίας, η εύκολη πρόσβαση στην πληροφορία, η απλοποίηση των διαδικασιών, η αύξηση της διαφάνειας καθώς και η πάταξη των φαινομένων διαφθοράς.   * **Στάδια διαγωνιστικής διαδικασίας**: * Ανάρτηση τεύχους διακήρυξης * Υποβολή προσφορών * Αποσφράγιση των δικαιολογητικών συμμετοχής και της τεχνικής προσφοράς * Αξιολόγηση δικαιολογητικών συμμετοχής και τεχνικής προσφοράς * Αποσφράγιση των οικονομικών προσφορών * Ανάδειξη προσωρινού αναδόχου * Αποσφράγιση δικαιολογητικών κατακύρωσης * Κατακύρωση Διαγωνισμού * Καθιερώνεται για πρώτη φορά στις δημόσιες συμβάσεις, σε όλα τα στάδια της διαδικασίας, η χρήση της προηγμένης ηλεκτρονικής (ψηφιακής) υπογραφής, τόσο από τους χρήστες της Αναθέτουσας Αρχής όσο και από τους οικονομικούς φορείς. |